|  |
| --- |
|  |

REPUBLIKA SLOVENIJA

**MINISTRSTVO ZA ZUNANJE IN EVROPSKE ZADEVE**

SEKRETARIAT

Kadrovska služba

Prešernova cesta 25, 1000 Ljubljana T: 01 478 2000

F: 01 478 2340

E: gp.mzz@gov.si

www.mzz.gov.si

Številka: 1100-31/2024/1

Datum: 31. 5. 2024

Zadeva: Javna objava za strokovno-tehnično mesto v Veleposlaništvu Republike Slovenije v Rimu

Na podlagi prvega odstavka 25. člena Zakona o delovnih razmerjih (Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US, [22/19](http://www.uradni-list.si/1/objava.jsp?sop=2019-01-0914) – ZPosS, [81/19](http://www.uradni-list.si/1/objava.jsp?sop=2019-01-3722), [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [119/21](http://www.uradni-list.si/1/objava.jsp?sop=2021-01-2550) – ZČmIS-A, [202/21](http://www.uradni-list.si/1/objava.jsp?sop=2021-01-4069) – odl. US, [15/22](http://www.uradni-list.si/1/objava.jsp?sop=2022-01-0215) in [54/22](http://www.uradni-list.si/1/objava.jsp?sop=2022-01-1186) – ZUPŠ-1, 114/23 in 136/23 - ZIUZDS), tretjega odstavka 70. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E, [40/12](http://www.uradni-list.si/1/objava.jsp?sop=2012-01-1700) – ZUJF, [158/20](http://www.uradni-list.si/1/objava.jsp?sop=2020-01-2765) – ZIntPK-C, [203/20](http://www.uradni-list.si/1/objava.jsp?sop=2020-01-3772) – ZIUPOPDVE. 202/21 – odl. US in 3/22 - ZDeb) ter v povezavi s 54. členom Zakona o zunanjih zadevah (Uradni list RS, št. [113/03](http://www.uradni-list.si/1/objava.jsp?sop=2003-01-4929) – uradno prečiščeno besedilo, [20/06](http://www.uradni-list.si/1/objava.jsp?sop=2006-01-0748) – ZNOMCMO, [76/08](http://www.uradni-list.si/1/objava.jsp?sop=2008-01-3345), [108/09](http://www.uradni-list.si/1/objava.jsp?sop=2009-01-4887), [80/10](http://www.uradni-list.si/1/objava.jsp?sop=2010-01-4304) – ZUTD, [31/15](http://www.uradni-list.si/1/objava.jsp?sop=2015-01-1300) in [30/18](http://www.uradni-list.si/1/objava.jsp?sop=2018-01-1347) – ZKZaš) Ministrstvo za zunanje in evropske zadeve, Prešernova cesta 25, Ljubljana objavlja

**JAVNO OBJAVO** za zasedbo prostega strokovno-tehničnega delovnega mesta:

**KORESPONDENT ATAŠE VII/1 v Veleposlaništvu Republike Slovenije v Rimu (šifra DM 8002)** za določen čas do štirih let s polnim delovnim časom za vodenje finančnega poslovanja in opravljanje administrativnih nalog.

**Izbrani kandidat bo po opravljenih pripravah na sedežu Ministrstva za zunanje in evropske zadeve (v nadaljevanju besedila: MZEZ) delo opravljal v Veleposlaništvu Republike Slovenije v Rimu (v nadaljevanju besedila: VRI).**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali visokošolsko strokovno izobraževanje (prva bolonjska stopnja) /visokošolska strokovna izobrazba (prva bolonjska stopnja), visokošolsko univerzitetno izobraževanje (prva bolonjska stopnja)/ visokošolska univerzitetna izobrazba (prva bolonjska stopnja);
* najmanj 3 leta delovnih izkušenj;
* znanje uradnega jezika;
* znanje italijanskega jezika na višji ravni;
* nacionalno dovoljenje za dostop do tajnih podatkov stopnje "ZAUPNO" ter dovoljenje za dostop do tajnih podatkov EU stopnje "ZAUPNO", ki ga lahko pridobijo najkasneje do premestitve na strokovno tehnično delovno mesto;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti, in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
* da kandidatu ni prenehalo delovno razmerje v državnem organu iz krivdnih razlogov na njegovi strani.

**Pogoji za zasedbo delovnega mesta v zunanji službi so tudi** (najkasneje do zasedbe delovnega mesta):

* opravljen test osebnostne primernosti (se opravi v MZEZ pred nastopom priprav);
* opravljene priprave v MZEZ (pri prvi razporeditvi v tujino predvidoma 20 delovnih dni);
* uspešno opravljen jezikovni preizkus iz italijanskega jezika, ki se lahko opravlja največ dvakrat;
* zdravstveni pregled.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnji nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnje izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Pri izbranem kandidatu se bo preverjalo, ali ima izdano veljavno dovoljenje za dostop do tajnih podatkov (nacionalno, EU) stopnje "ZAUPNO" sicer ga bo moral pridobiti do dneva nastopa dela.

Znanje italijanskega jezika na višji ravni kandidat dokazuje:

* s potrdilom o aktivnem znanju jezika (zlasti s potrdilom o opravljeni maturi, opravljenem izpitu Državnega izpitnega centra na višji ravni, potrdilom o opravljenem mednarodnem izpitu oziroma certifikatu najmanj na ravni Sveta Evrope B2, ipd.), ki ni starejše od deset let;
* z dokazilom, da se je oseba šolala v tujem jeziku (pridobila stopnjo izobrazbe: osnovno, srednjo, dodiplomsko ali podiplomsko) v državi, v kateri je to materni jezik, če od zaključka šolanja ni preteklo več kot deset let;
* z dokazilom, da je oseba vsaj šest mesecev opravljala delo visokošolske zahtevnosti v tujini v tujem jeziku, če od opravljanja dela ni preteklo več kot deset let.

**Opis delovnih nalog delovnega mesta:**

* izvajanje zahtevnejših nalog s področja financ in administracije za Veleposlaništvo RS v Rimu in Veleposlaništvo RS v Vatikanu (priprava mesečne napovedi potrebnih finančnih sredstev, priprava mesečnega finančnega poročila, pregled upravičenosti prejetih računov in druge dokumentacije, ki je podlaga za plačila, izvajanje plačil, vodenje evidenc, priprava in obračun nalogov za službena potovanja in uveljavljanje pravice do povračila davkov po FR predpisih, itd.)
* druge naloge, povezane s finančnim poslovanjem po navodilih vodje DKP in MZEZ;
* izvajanje nalog s področja prevajanja, korespondence in tajniških poslov;
* vodenje določenih evidenc;
* nadomeščanje uslužbencev v diplomatskem predstavništvu;
* opravljanje drugih nalog podobne stopnje zahtevnosti po navodilu vodje.

**Želena** so tudi naslednja znanja in sposobnosti:

* izkušnje z vodenjem financ;
* znanje dela z računalnikom;
* komunikacijske veščine in
* sposobnost organiziranja.

Prijava na prosto delovno mesto **mora** vsebovati:

1. **izpolnjen obrazec** »vloga za zaposlitev«;
2. **izjavo** o izpolnjevanju pogoja glede zahtevane stopnje izobrazbe, iz katere mora biti razvidna stopnja in smer izobrazbe ter leto in ustanova, na kateri je izobrazba pridobljena;
3. **izjavo** kandidata o vseh dosedanjih zaposlitvah, v kateri kandidat navede datum sklenitve in datum prekinitve delovnega razmerja pri posameznem delodajalcu, ter kratko opiše delo, ki ga je opravljal;
4. **izjavo** kandidata, da:

- ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev;

- zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

1. **potrdilo** o zahtevanem znanju tujega jezika na ustrezni stopnji;
2. **soglasje** kandidata, da za namen tega izbirnega postopka dovoljuje Ministrstvu za zunanje in evropske zadeve pridobitev podatkov iz 4. točke iz evidenc;
3. **izjavo kandidata**, da soglaša s tem, da se bo zanj v skladu z Zakonom o tajnih podatkih (Uradni list RS, št. 50/06-uradno prečiščeno besedilo in 9/10) opravilo varnostno preverjanje za izdajo dovoljenja za dostop do tajnih podatkov (nacionalno, EU) stopnje "ZAUPNO". V primeru, da kandidat z vpogledom v uradne evidence ne soglaša, mora predložiti ustrezna dokazila sam;
4. **življenjepis**, v katerem kandidat poleg formalne izobrazbe navede tudi druga znanja in veščine, ki jih je že pridobil, ter delovne izkušnje s področja nalog razpisanega delovnega mesta;
5. **pisno soglasje kandidata**, da Ministrstvu za zunanje in evropske zadeve dovoljuje, da pridobljene podatke, ki jih kandidat navede v prijavi, obdeluje za namen izvedbe javne objave.

Ministrstvo za zunanje in evropske zadeve bo z izbranim kandidatom sklenilo **delovno razmerje za določen do štirih let** in sicer s polnim delovnim časom in dvomesečnim poskusnim delom. Poskusno delo se lahko podaljša v primeru začasne odsotnosti z dela.

Izbrani kandidat bo vsaj en del poskusnega dela opravljal v prostorih Ministrstva za zunanje in evropske zadeve Prešernova cesta 25, 1000 Ljubljana, nato pa bo delo opravljal v prostorih Veleposlaništva Republike Slovenije v Rimu, Via Salaria 222, 00198 Rim, Italija in v drugih uradnih prostorih, kjer predstavništvo opravlja svoje naloge.

V izbirni postopek se bodo v skladu z 12. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) uvrstile samo popolne in pravočasno prispele prijave in samo kandidati, ki izpolnjujejo natečajne pogoje.

Kandidati vložijo prijavo v pisni obliki, ki jo pošljejo v zaprti ovojnici **z označbo**: »za interno objavo Korespondent ataše VII v VRI, šifra DM 8002« na **naslov**: Ministrstvo za zunanje in evropske zadeve, Kadrovska služba, Prešernova cesta 25, Ljubljana, ali na **elektronski naslov: kadrovska.mzez@gov.si,** pri čemer veljavnost prijave ni pogojena z elektronskim podpisom, in sicer **v roku 8 dni** po objavi na spletni strani GOV.SI.

Kandidati bodo o izbiri pisno obveščeni.

Dodatne informacije o izvedbi javne objave daje Andreja Košenina, telefon: 01 478 6623, vsak delavnik od 10:00 do 11:00 ure.

V besedilu objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

J**ana Š. KVATERNIK**

**vodja Kadrovske službe**